Президентке шағымданған имамды өзбек мүфтиі екіжүзді деп атады
"Президентке шағымданған имамды өзбек мүфтиі екіжүзді деп атады" | "https://abai.kz/post/77008"
TITLE: Президентке шағымданған имамды өзбек мүфтиі екіжүзді деп атады
URL: https://abai.kz/post/77008
META: "Президентке шағымданған имамды өзбек мүфтиі екіжүзді деп атады" | "https://abai.kz/post/77008"
DATE: 17.09.2018
AUTHOR(s): Abai.kz
TOTAL WORDS: 147
TEXT: Өзбекстан бас мүфтиі Усманхан Алимов жиналыс кезінде елде мұсылмандардың құқықтары бұзылып жатыр деп президентке шағымданған ташкенттік имам Фазлиддин Парпиевті сынға алды. Ол имамды рақметі жоқ адам деп атады, ал қалған имамдар мүфтиді қолдады. Жиналыстағы аудиожазбада бас мүфти Усманхан Алимовтың дауысына ұқсайтын адам "Арамызда екіжүзділер бар. Екіжүзді имам, басыңа бәле тілеп алмай тұрғанда, өзіңе кел. Кеш болмай тұрғанда, бізден бас тарт. Біздің арамызда жүріп, халықты, имамдарды, басқарманы мысқылдайсың. Бұл жақсылыққа апармайды", – дейді. Ол мұны таяуда президент Шавкат Мирзияевқа арызданған имам Фазлиддин Парпиевке қаратып айтып, қызметінен кетуін талап етеді. Өткен аптада жұма намаз кезінде Ташкенттегі «Омина» мешітінің найыб-имамы, 32 жастағы Фазлиддин Парпиев құқық қорғау органдарының өкілдерін сынға алып, сақал қойған ер азаматтар мен хиджаб киген әйелдерге қысым көрсетеді деген. Осыған дейін Парпиев президентке видео үндеу жазып, елде діни-сенім бостандықты қамтамасыз етуін сұраған. Видео әлеуметтік желілерде жарияланғаннан кейін, Парпиев Өзбекстанның діни мұсылмандар басқармасы өзіне қысым көрсетіп жатқанын айтқан. Abai.kz
